da da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de da da en da da da da da da da da da hbs_lat da da da da da da en da en en da da sv da da da da da da da da da da da da da da da da da da da en en sv da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Du kan tage en svømmetur i Tystrup Sø, vandre, holde udkig efter havørnen, sejle i kano, samle urter og bær eller prøve, om fiskene vil bide på ved Hørhaven. Tystrup-Bavelse byder på masser af aktiviteter, du kan kaste dig ud i, mens du nyder den fantastiske natur.
Badestranden ved Frederikskilde i den nordlige ende af Tystrup Sø er skabt ved at lægge læssevis af strandsand på søbredden. Vandet er rent, lavt og bunden fast, så hele familien kan nyde strandturen. Også kørestolsbrugere kan komme til stranden via den særlige handicaprute, som udgår fra P-pladsen ved Kongskilde Naturcenter. Yderligere P-plads findes ved Frederikskilde Skov.
Tystrup-Bavelse er berømt for sine mange rovfugle. Ikke mindst havørnen, som yngler i området. Chancen for at se den imponerende fugl med et vingefang på næsten 2,50 meter er størst i vinterhalvåret. P-pladserne på syd- og vestsiden af Tystrup Sø og det offentlige areal ved Hørhaven er et godt sted at starte. Husk en god kikkert. Havørnen er en meget sky fugl, så hold en afstand på mindst 300 meter til ørnene.
Vil du opleve vade- og andefugle i store flokke, skal du tage til Tamosen, hvor Susåen løber ud i Tystrup Sø. Her har Naturstyrelsen indrettet et fugleskjul gemt i en bakke ved kanten af mosen, hvor du kan komme helt tæt på fuglene uden at forstyrre dem.
Tystrup-Bavelses søer og Susåen får hvert år besøg af ca. 12.000 gæster i kano, og Suså-systemet overgås i popularitet kun af Gudenåen. Af hensyn til naturen er der sat grænser for, hvor mange kanoer der må være på vandet. Lejer du kanoen hos en af områdets registrerede udlejere, følger sejltilladelsen med i prisen. Hvis du medbringer din egen kano, skal du købe en ’gæstenummerplade’, før du sejler ud. Nummerpladerne kan købes hos Næstved Kommune. Du skal være opmærksom på, at der kan være udsolgt i højsæsonen. Isætningssteder for kanoer er markeret med skilte.
Saml og pluk til dig selv
Hele året rundt er det muligt at finde spiselige urter og bær i Kongskildeområdet. Om foråret kan man gå på jagt efter skud af brændenælde og skvalderkål eller plukke solbærblade til lemonade. Om sommeren er der sødskærm, som smager af lakrids, bellis på markerne og skovsyre i skovbunden. Om efteråret er det hyldebærtid og prøv også at samle brændenældefrø som krydderi.
Find flere plukketips og opskrifter her.
Du må kun plukke til eget forbrug.
Inden du begynder at samle mad i naturen, skal du kunne kende det, du samler ind. Mange spiselige planter kan forveksles med arter, der kan være giftige.
Smid snøren ud i Tystrup Sø
Fra stranden ved Hørhaven kan du fiske i Tystrup Sø, hvor du kan være heldig at fange gedde, aborre og sandart. Du må også fiske i Møllesøen overfor Kongskilde Naturcenter og de andre små søer, fx Hundesøen og øerne ved Ny Rytterbjerg. Husk gyldigt fisketegn. Af hensyn til de badende er det ikke tilladt at fiske fra stranden ved Frederikskilde.
På Naturstyrelsens arealer findes otte vandreruter, hvoraf den korteste er på 1 km og den længste på 5,5 km. Der er knyttet et tema til hver vandrerute, og afhængigt af hvilken rute du vælger, kan du således blive klogere på alt fra skovens kilder over fuglene og livet i vandet til områdets historie.
Pdf-filer med rutebeskrivelse og kort for de 8 vandreruter
Udsigter og livet i vand
Søglimt og skovens kilder
Møllens historie og forfædrene
Alle 8 ruter samlet
Overalt skal du holde din hund i snor. Der er dog en hundeskov ved Ny Rytterbjerg, hvor hunden må være løs under fuld kontrol. Ved Slettevej ved Ny Rytterbjerg er der et hundetræningsareal, du kan booke på www.udinaturen.dk.
Læs retningslinjer for at bruge arealet: Retningslinjer for hundetrænigsarealet ved Slettevej.
Mere om Tystrup Bavelse:
Kort med seværdigheder Dyr og planter Året rundt Historie Praktisk
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden